આજના યુવાનો નાની-નાની વાતમાં અને મુશ્કેલીઓમાં નાસીપાસ થઈ હિંમત હારી જતા હોય છે. આવા યુવા માટે સાબરકાંઠાના હિંમતનગરના ૩૬ વર્ષીય યુવાન મેહુલ જોશી પ્રેરણા સમાન છે. મેહુલે એવી સિદ્ધિ મેળવી છે કે જેને સાંભળી દરેક ગુજરાતીની છાતી ગજ-ગજ ફૂલી જાય. મેહુલ તાજેતરમાં જ વિશ્ર્વના સૌથી ઊંચા શિખર માઉન્ટ એવરેસ્ટ પર ફતેહ કરી પરત ફર્યો છે. તેને આ સફળતા અને સિદ્ધિ આમ જ નથી મળી. તેની પાછળ તેની સતત મહેનત અને પોતાના સ્વપ્નને કોઈપણ ભોગે પૂર્ણ કરવાનું ઝનૂન છે. આ જ મહેનતે અને ઝનૂને તેને માઉન્ટ એવરેસ્ટ સર કરતા એક માત્ર ગુજરાતી યુવાનું ગૌરવ અપાવ્યું છે. આ શાનદાર સફરને લઈને તેઓએ ‘સાધના’ સાપ્તાહિક સાથે વાતચીત કરી હતી. પ્રસ્તુત છે એ વાતચીતના પ્રમુખ અંશો...